Mănăstirea Lupșa

Mănăstirea Lupșa este un așezământ monahal din județul Alba, Transilvania, România. == Istoric == Mănăstirea Lupșa este una din cele mai vechi așezări monahale de pe Valea Arieșului, întemeiată cu rol duhovnicesc pentru satele din apropiere, de calugării ce sihăstreau în Țara Moților. Pe la mijlocul secolului XVIII mănăstirea era păstorită de egumenul Procopie și avea doar câțiva calugari, viață monahală ce va dura pană la 1820, atunci când, din cauza presiunilor antiortodoxe, mănăstirea a fost desființată iar calugarii au fost alungați de autoritățile habsburgice și reînființată, la cererea credincioșilor, deabia în anul 1992. În incinta mănăstirii se află o biserică de lemn (monument istoric) cu hramul „Sfântul Mare Ierarh Nicolae”, ctitorită în secolului al XV-lea de jupân Stanislav, un cunoscut boier din familia cneazului Cândea de Lupșa. Biserica a fost construită din lemn de stejar, în formă de navă, inițial doar cu altar și naos. La sfârșitul secolului al XVII-lea bolțile sunt înlocuite cu tavane drepte (acestea primind un decor asemănător tavanelor casetate ale bisericilor reformate), iar în anul 1810, bisericii i se adaugă pronaosul și turnul-clopotniță. == Locație == Mănăstirea este situată în județul Alba, la o distanță de 12,7 km. de orașul Câmpeni (drumul național DN75). == Cazare == Mănăstirea nu deține spații de cazare. În apropiere se află următoarele unități cu regim hotelier: Kings Valley Resort - Apuseni Mountains, Str Botești nr 47, Câmpeni, jud. Alba, tel. 0755 521 050 (Iulia) și 0744 225 349 (Paul) == Contact == Adresă: Drumul național DN75, Mănăstire, cod poștal 517422 Tel.: 0744 385 997 == Mănăstiri în apropiere == Mănăstirea Valea Bistrii (10 km) Mănăstirea Măgina (80 km) Mănăstirea Râmeț (116 km) ...vezi toate mănăstirile